ಗೊಡಚಿನಮಲ್ಕಿ ಜಲಪಾತ

ಗೊಡಚಿನಮಲ್ಕಿ ಜಲಪಾತವು ಕರ್ನಾಟಕದ ಗೋಕಾಕ್ ತಾಲೂಕಿನ ಬೆಳಗಾವಿ ಜಿಲ್ಲೆಯ ಮಾರ್ಕಂಡೆಯ ನದಿಯಲ್ಲಿರುವ ಒಂದು ಜಲಪಾತವಾಗಿದೆ. ಇದು ಗೋಕಾಕ್ ನಿಂದ ೧೫ ಕಿಲೋಮೀಟರ್ ಮತ್ತು ಬೆಳಗಾವಿಯಿಂದ ೪೦ ಕಿಲೋಮೀಟರ್ ದೂರದಲ್ಲಿದೆ.

ಮಾರ್ಕಂಡೆಯ ಜಲಪಾತ ಎಂದೂ ಕರೆಯಲ್ಪಡುವ ಗೊಡಚಿನಮಲ್ಕಿ ಜಲಪಾತವು ಒರಟಾದ ಕಣಿವೆಯಲ್ಲಿದೆ. ಇದು ಗೊಡಚಿನಮಲ್ಕಿಗ್ರಾಮದಿಂದ ಸುಮಾರು ೨ ಕಿಲೋಮೀಟರ್ ದೂರದಲ್ಲಿದೆ. ಈ ಜಲಪಾತಕ್ಕೆ ಅರಣ್ಯ ಮಾರ್ಗದ ಮೂಲಕ ಕಾಲ್ನಡಿಗೆಯಲ್ಲಿ ಮತ್ತು ವಾಹನದ ಮೂಲಕ ತಲುಪಬಹುದು. ಗೊಡಚಿನಮಲ್ಕಿಯಿಂದ ಜಲಪಾತವನ್ನು ತಲುಪಲು ಎರಡು ಮಾರ್ಗಗಳಿವೆ. ಒಂದು ಗೊಡಚಿನಮಲ್ಕಿಯಲ್ಲಿ ಸೇತುವೆಯನ್ನು ದಾಟುವ ಮೂಲಕ ಮಾಲೆಬೈಲ್ ರಸ್ತೆಯ ಮೂಲಕ ಮತ್ತು ಇನ್ನೊಂದು ಗುರುಸಿದ್ದೇಶ್ವರ ದೇವಾಲಯದ (ಹಟ್ಟಿ ಸಿದ್ದೇಶ್ವರ) ಮೂಲಕ ತಲುಪಬಹುದು. ಯೋಗಿಕೊಲ್ಲ ಬಳಿಯ ನಿರ್ವಾಣೇಶ್ವರ ಮಠದಿಂದ ಕಾಲ್ನಡಿಗೆಯಲ್ಲಿಯೂ ಇಲ್ಲಿಗೆ ತಲುಪಬಹುದು.

ಗೋಕಾಕದಿಂದ ಮೇಲ್ಮಟ್ಟಿ ಮಾರ್ಗವಾಗಿ ಪಾಶ್ಚಾಪುರ ಹೋಗುವ ಬಸ್ಸುಗಳು ಗೊಡಚಿನಮಲ್ಕಿ ಮೂಲಕ ಹಾದುಹೋಗುತ್ತವೆ. ಸಾರಿಗೆ ಸಂಸ್ಥೆ ಹಾಗೂ ಖಾಸಗಿ ವಾಹನಗಳ ಅನುಕೂಲ ಇದೆ. ಗೋಕಾಕದಿಂದ ಬಾಡಿಗೆ ವಾಹನಗಳೂ ದೊರೆಯುತ್ತವೆ. ಬೆಳಗಾವಿಯಿಂದ ಮಿರಜ್ ಗೆ ಉತ್ತಮ ರೈಲು ಸೌಲಭ್ಯವಿದೆ ಮತ್ತು ಈ ಎಲ್ಲಾ ರೈಲುಗಳು ಪಾಶ್ಚಾಪುರ  ರೈಲ್ವೆ ನಿಲ್ದಾಣದಲ್ಲಿ ನಿಲ್ಲುತ್ತವೆ.

ವಾಸ್ತವವಾಗಿ ಇಲ್ಲಿ ಎರಡು ಜಲಪಾತಗಳು ರೂಪುಗೊಂಡಿವೆ. ಮಾರ್ಕಂಡೇಯ ನದಿಯು ಸುಮಾರು ೨೫ ಮೀಟರ್ ಎತ್ತರದಿಂದ ಹರಿಯುತ್ತಾ ಕಲ್ಲಿನ ಕಣಿವೆಗೆ ಮೂಲಕ  ಹಾದುಹೋಗುತ್ತದೆ. ಕಲ್ಲಿನ ಕಣಿವೆಯಿಂದ ಸ್ವಲ್ಪ ದೂರ ಹೋದ ನಂತರ ಇದು ಸುಮಾರು ೨೦ ಮೀಟರ್ ಎತ್ತರದಿಂದ ಎರಡನೇ ಜಲಪಾತವನ್ನು ತಲುಪುತ್ತದೆ.

ಗೋಕಾಕ್ ಜಲಪಾತವು ಗೊಡಚಿನಮಲ್ಕಿಯಿಂದ ೧೦ ಕಿ.ಮೀ ದೂರದಲ್ಲಿ ಮೇಲ್ಮನಹಟ್ಟಿ ಮತ್ತು ಮರಡಿಮಠ ಮೂಲಕ ಹಾದುಹೋಗುತ್ತದೆ.

ನಂತರ ಮಾರ್ಕಂಡೇಯ ನದಿಯು ಗೋಕಾಕ್ ಬಳಿ ಘಟಪ್ರಭಾ ನದಿಯನ್ನು ಸೇರುತ್ತದೆ.

೬ ಕಿ.ಮೀ ವ್ಯಾಪ್ತಿಯಲ್ಲಿ ಎರಡು ಅಣೆಕಟ್ಟುಗಳಿವೆ. ಒಂದು ಘಟಪ್ರಭಾ ನದಿಗೆ ಅಡ್ಡಲಾಗಿ (ಹಿಡಕಲ್ ಅಣೆಕಟ್ಟು) ಮತ್ತು ಇನ್ನೊಂದು (ಶಿರೂರು ಅಣೆಕಟ್ಟು) ಮಾರ್ಕಂಡೇಯ ನದಿಗೆ ಅಡ್ಡಲಾಗಿ ನಿರ್ಮಿಸಲಾಗಿದೆ. ಈ ಸ್ಥಳಗಳಿಗೆ ಭೇಟಿ ನೀಡಲು ಉತ್ತಮ ಸಮಯವೆಂದರೆ ಜೂನ್ ನಿಂದ ಸೆಪ್ಟೆಂಬರ್.Morphometric Analysis of Markandeya River Sub Basin (MRSB), Belgaum District, Karnataka using Remote Sensing and Geographical Information System

ಇದನ್ನೂ ನೋಡಿ
ಭಾರತದ ಜಲಪಾತಗಳ ಪಟ್ಟಿ

ಉಲ್ಲೇಖಗಳು

ವರ್ಗ:ಕನ್ನಡ